Sjoe! Mens moet behoorlik op jou tone loop om nie iewers op iemand se tone te trap nie en die tone lê die wêreld vol om getrap te wil wees, want as hulle getrap word, kan daar mos ‘n bohaai van gemaak word. Die probleem en frustrasie vir baie van ons is dat die reëls nie weerskante toe dieselfde werk nie. Dis egter ons keuse hoe ons dit hanteer as die dominoe verkeerd in ons rigting val.
Tog het ek steeds my baie sterk mening oor sekere dinge en sal ek dit vir jou sê as jy my daarom vra. Sekere goed is vir my ononderhandelbaar en baie keer sal ek nie kan stilbly waar iets bespreek of gedoen word wat totaal teen my grein is nie.
Ek dink, mens kan so hard probeer as jy wil om politiek korrek op te tree, op tone sal jy trap, of jy wil of nie. Maar respek, respek, respek maak baie dinge reg. Ook nie altyd nie.
Hier is vir jou ‘n klassieke voorbeeld van misverstand. Ek het dit gesnap toe ek dit die tweede keer oorgelees het. Ek deel.dit met jou want die prentjie van die vallende dominee wat ek eers gelees het is vir my snaaks. Jy neem aan ek verstaan dit nogsteeds as dominee…. en verduidelik vir my jy praat van dominoes wat omval. Dis so maklik soos misverstande tussen mense ontstaan. Was ek nou fyngevoelig kon ek my nou gewip het en hierdie ding uit preporsie geruk het. Enige situasie is ontvlambaar… sug…. 😯
Jy en Kameel is ietwat snaaks…☺ Ek sê liewer niks. Op die oomblik vlam humeure in my mannewêreld hoog as ek nie met uitsprake saamstem nie.